CELEX: 32020R0581
Language: hu
Date: 2020-04-27 00:00:00
Title: A Bizottság (EU) 2020/581 végrehajtási rendelete (2020. április 27.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről szóló (EU) 2018/659 bizottsági végrehajtási rendelet módosításáról (EGT-vonatkozású szöveg)

28.4.2020   
               
               
                  HU
               
               
                  Az Európai Unió Hivatalos Lapja
               
               
                  L 133/52
               
            
         A BIZOTTSÁG (EU) 2020/581 VÉGREHAJTÁSI RENDELETE
         (2020. április 27.)
         az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről szóló (EU) 2018/659 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésére,
         tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, 13. cikke (2) bekezdésére, 16. cikkére, valamint 19. cikkének b) pontjára,
         mivel:
         
                     (1)
                  
                  
                     Az (EU) 2018/659 bizottsági végrehajtási rendelet (3) megállapítja a lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételeket. A rendelet meghatározza azon harmadik országok jegyzékét, amelyekből a tagállamoknak engedélyezniük kell a lófélék, valamint a lófélék spermájának, petesejtjeinek és embrióinak belépését, és rögzíti a beléptetett szállítmányokra vonatkozó egészségügyi és állategészségügyi bizonyítványkiállítási követelményeket.
                  
               
                     (2)
                  
                  
                     A 2009/156/EK irányelv megállapítja a lófélék Unióba történő behozatalára irányadó állategészségügyi követelményeket. Az irányelv úgy rendelkezik, hogy a lófélék Unióba történő behozatala csak olyan harmadik országokból vagy harmadik országok területének olyan részéről engedélyezett, amelyek legalább hat hónapja mentesek a takonykórtól (Burgholderia mallei).
                  
               
                     (3)
                  
                  
                     2019. december 25-én Törökország az állatbetegségek bejelentési rendszerén keresztül bejelentette, hogy 2019. december 4-én megerősítették egy ló takonykórral való megfertőződését a Törökország Isztanbul körzetéhez tartozó Büyükada-szigeten. A lóféléknek és a lófélék szaporítóanyagainak Törökországból az Unióba történő belépését legalább 6 hónapos időtartamra fel kell függeszteni. Ezért az (EU) 2018/659 végrehajtási rendelet I. mellékletében módosítani kell a Törökországra vonatkozó bejegyzést.
                  
               
                     (4)
                  
                  
                     Az Egyesült Arab Emírségekben a Fédération Equestre Internationale (Nemzetközi Lovasszövetség, FEI) égisze alatt létrejött egy új díjugrató liga, amely a Díjugrató Világkupára kvalifikáló versenyszámokat foglal magában. Az Egyesült Arab Emírségek által nyújtott állategészségügyi garanciák alapján indokolt felvenni az Egyesült Arab Emírségek Nemzetközi Díjugrató Ligájának (United Arab Emirates International Show Jumping League) díjugrató versenysorozatát azon rendezvények jegyzékébe, amelyek esetében a 90 napnál rövidebb időtartamú ideiglenes kivitelt követően engedélyezett az Unióba való újbóli belépés. Ezért módosítani kell az (EU) 2018/659 végrehajtási rendelet II. melléklete 2. része B. szakaszának 1. fejezetében szereplő állategészségügyi bizonyítványmintát és nyilatkozatmintát.
                  
               
                     (5)
                  
                  
                     Az (EU) 2018/659 végrehajtási rendeletet ezért ennek megfelelően módosítani kell.
                  
               
                     (6)
                  
                  
                     A kereskedelemre gyakorolt kedvezőtlen hatás elkerülése érdekében 2020. október 31-ig tartó átmeneti időszakról kell rendelkezni, amely alatt az (EU) 2019/2147 végrehajtási rendelettel (4) módosított (EU) 2018/659 végrehajtási rendelettel összhangban 2020. október 21. előtt kibocsátott állategészségügyi bizonyítványokat el kell fogadni.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/659 végrehajtási rendelet a következőképpen módosul:
            
                        1.
                     
                     
                        Az I. mellékletben a Törökországra vonatkozó bejegyzés e rendelet I. mellékletének megfelelően módosul.
                     
                  
                        2.
                     
                     
                        A II. melléklet 2. része B. szakaszának 1. fejezete helyébe e rendelet II. mellékletének szövege lép.
                     
                  
         
            2. cikk
            2020. október 31-ig a tagállamok engedélyezik az (EU) 2019/2147 végrehajtási rendelettel módosított (EU) 2018/659 végrehajtási rendelet II. melléklete 2. része B. szakaszának 1. fejezetében meghatározott állategészségügyi bizonyítványmintákkal összhangban kiállított megfelelő állategészségügyi bizonyítvány által kísért törzskönyvezett lovak Unióba történő újbóli belépését, feltéve, hogy a megfelelő állategészségügyi bizonyítványt 2020. október 21. előtt állították ki.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 1992.9.14., 54. o.
         
         
            (2)  HL L 192., 2010.7.23., 1. o.
         
         
            (3)  A Bizottság (EU) 2018/659 végrehajtási rendelete (2018. április 12.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről (HL L 110., 2018.4.30., 1. o.).
         
            (4)  A Bizottság (EU) 2019/2147 végrehajtási rendelete (2019. november 28.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről szóló (EU) 2018/659 bizottsági végrehajtási rendelet módosításáról és helyesbítéséről (HL L 325., 2019.12.16., 99. o.).
      
      
         
            I. MELLÉKLET
            Az (EU) 2018/659 végrehajtási rendelet I. mellékletében azon harmadik országok, valamint harmadik országbeli területi részek jegyzékében, amelyekből a lófélék, valamint a lófélék spermája, petesejtjei és embriói szállítmányainak az Unióba történő belépése engedélyezett, a Törökországra vonatkozó bejegyzés helyébe a következő szöveg lép:
            
               
                           „TR
                        
                        
                           Törökország
                        
                        
                           TR-0
                        
                        
                           Az egész ország
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                            
                        
                     
                           TR-1
                        
                        
                           Ankara, Edirne, Isztambul, Izmir, Kirklareli és Tekirdag tartomány
                        
                        
                           E
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –”
                        
                        
                            
                        
                     
         
      
      
         
            II. MELLÉKLET
            Az (EU) 2018/659 végrehajtási rendelet II. melléklete 2. része B. szakaszának 1. fejezete helyébe a következő szöveg lép:
            
               
                  „1. fejezet
               
               Állategészségügyi bizonyítványminta és nyilatkozatminta lovassportrendezvények céljára szánt törzskönyvezett lovak legfeljebb 90 nap időtartamú, a Fédération Equestre Internationale (FEI) égisze alatt szervezett lovas rendezvényeken való részvétel céljából történő ideiglenes kivitelt követő újbóli uniós belépéséhez
               (Az olimpiai játékokat előkészítő tesztverseny, az olimpiai játékok, a paralimpia, a Lovas Világjátékok, az Ázsiai Játékok, az Amerikai Játékok [beleértve a Pánamerikai Játékokat, a Dél-amerikai Játékokat, a Közép-amerikai és Karibi Játékokat], az Egyesült Arab Emírségekben rendezendő Világkupa-kitartásverseny [Endurance World Cup], a bajnokok világturnéja [LG Global Champions Tour], az Egyesült Arab Emírségek Nemzetközi Díjugrató Ligája [United Arab Emirates International Show Jumping League])